PATVIRTINTA

Klaipėdos „Aukuro“ gimnazijos

direktoriaus 2019 m. sausio 30 d.

įsakymu Nr.V-8

**Respublikinio ilgalaikio PATYRIMINIO projekto**

**„PASIPRIEŠINIMO KOVŲ ISTORIJA: LAISVAS ŽMOGUS visuomenėje, KULTŪROJE IR LITERATŪROJE“**

**nuostatai**

**I. BENDROSIOS NUOSTATOS**

1. Respublikinio ilgalaikio patyriminio projekto „Pasipriešinimo kovų istorija: laisvas žmogus kultūroje ir literatūroje“ nuostatai reglamentuoja renginio tikslus, turinį, dalyvius, organizavimą, reikalavimus teikiamiems kūrybiniams darbams, darbų vertinimą, dalyvių skatinimą ir apdovanojimą.

2. Respublikinį kūrybinį projektą organizuoja Klaipėdos „Aukuro“ gimnazija.

**II. PROJEKTO TIKSLAI**

3. Atsižvelgiant į Lietuvos Respublikos Seimo nutarimą 2019 m. paskelbti Lietuvos Nepriklausomybės kovų ir J. Tumo - Vaižganto metais bei įvertinti Lietuvos savanorių kariuomenės ir piliečių indėlį, siekti, kad šių metų ***projektas „Norėk – padarysi, tikėk - įvyks“ (J. Tumas - Vaižgantas)*** atspindėtų Lietuvos pasipriešinimo kovų istoriją (įskaitant ir Klaipėdos krašto atgavimą) 1919–1923 m.

4. Skatinti pažinti (tyrinėti) Lietuvos pasipriešinimo istoriją ir jos atspindį kultūroje ir literatūroje.

5. Aktyviau bendradarbiauti su kultūros, mokslo įstaigomis, visuomeninėmis organizacijomis, Lietuvos kariuomenės institucijomis puoselėjant tautinį identitetą ir įgyvendinant pagrindinius ugdymo siekius bendruomenėje.

6. Ugdyti mokinių pilietinę savimonę, kritinį mąstymą, medijų raštingumą, gebėjimą pastebėti, analizuoti, vertinti.

**III. PROJEKTO DALYVIAI, ORGANIZAVIMO TVARKA, EIGA**

7. Kviečiami dalyvauti visų dalykų (lietuvių kalbos ir literatūros, istorijos, užsienio kalbų, informacinių technologijų ir kt.) bendrojo ugdymo mokyklų, neformaliojo vaikų švietimo įstaigų, studijų, būrelių 5-12 klasių mokiniai bei jų mokytojai.

8. Respublikinio ilgalaikio patyriminio projekto vieta – Klaipėdos „Aukuro“ gimnazija, Klaipėdos miesto viešos erdvės.

9. Respublikinio ilgalaikio patyriminio projekto laikas 2019 m. kovo - balandžio mėn. 10. Eiga:

10.1. 2019 m. visą kovo, balandžio mėnesį – edukacinių užsiėmimų, muziejų lankymai, skirti projekto temai nagrinėti; pasiruošimas aktyvios savaitės veikloms (pranešimai, eksperimentai, tyrimai, statistika, lyginimas, sisteminimas ir t.t.);

10.2. Aktyvi projekto savaitė 2019 m. balandžio 15–19 d.:

 15 d. – Rašinių ir istorinio esė konkurso darbų eksponavimas. Veiklą koordinuoja „Aukuro“ gimnazijos lietuvių kalbos ir istorijos mokytojai.

 – Fotografijų-piešinių koliažo konkurso darbų paroda. Veiklą koordinuoja „Aukuro“ gimnazijos dailės mokytoja.

 16 d. – Istorikų, užsienio kalbos, tikybos, etikos mokytojų bei mokinių žvilgsnis į Nepriklausomybės kovų istoriją 1919-1923 m. ir J. Tumo – Vaižganto veiklą (viktorinos, konkursai ar pan.). Veiklą planuoja ir koordinuoja „Aukuro“ gimnazijos įvardintų dalykų mokytojai.

 – Interaktyvi veikla Jaunimo bibliotekoje.

 17 d. – Performansas miesto erdvėse: dainos, skirtos pasipriešinimo kovų istorijai. Veiklą koordinuoja „Aukuro“ gimnazijos muzikos mokytoja ir akompaniatorius.

 17 d. – Lankymasis Butigeidžio dragūnų batalione, edukacinė ekskursija. Veiklą koordinuoja „Aukuro“ gimnazijos klasių vadovai.

 – Orientavimosi varžybos „Kovų kelias“. Veiklą organizuoja ir koordinuoja „Aukuro“ gimnazijos kūno kultūros mokytojai.

 18 d. – Interaktyvus forumas ***„Norėk – padarysi, tikėk - įvyks“ (J. Tumas - Vaižgantas).*** Organizuoja ir koordinuoja „Aukuro“ gimnazijos metodinė taryba, informacinių technologijų ir technologijų mokytojai. Dalyviai – iš anksto užregistravę respublikos mokyklų mokytojai ir mokiniai, svečiai, konkursų nugalėtojai.

 19 d. – Projekto medžiagos apibendrinimas ir sklaida. Atsakinga „Aukuro“ gimnazijos metodinė taryba.

**IV. DALYVAVIMO SĄLYGOS**

 11. Paraiškas (forma pridedama) dėl dalyvavimo respublikinio ilgalaikio patyriminio projekto interaktyviame forume teikti iki 2019 m. balandžio 1 d. el. paštu aukurasprojektas@gmail.com.

12. Koliažus ir rašinius kartu su prašymu dalyvauti konkurse pateikti iki balandžio 1 d. į Klaipėdos „Aukuro“ gimnaziją (forma pridedama). Jei darbai siunčiami, pašto spaudas ant voko ne vėliau kaip balandžio 1 d.

**V. BAIGIAMOSIOS NUOSTATOS**

13. Visi dalyviai gaus padėkos raštus, rašinių ir fotografijų konkurso nugalėtojai - prizus. Mokinius ruošę mokytojai gaus PŠKC pažymas.

14. Pateiktų darbų organizatoriai neįsipareigoja grąžinti. Esant pageidavimui, darbus autorius pasiima pats.

1. Kontaktai: aukurasprojektas@gmail.com.

16. Respublikinio ilgalaikio patyriminio projekto dalyvių patirtų išlaidų organizatoriai neapmoka.

1. Projekto organizatoriai turi teisę koreguoti šiuos nuostatus.

**Renginio partneriai**

Lietuvos kariuomenės Motorizuotosios pėstininkų brigados „Žemaitija“ LDK Butigeidžio dragūnų batalionas;

Priekulės Laisvės kovų ir tremties istorijos muziejus;

KASP Žemaičių apygardos 3 rinktinė;

Klaipėdos universitetas;

Mažosios Lietuvos istorijos muziejus;

Klaipėdos „Aukuro“ gimnazija;

Klaipėdos miesto pedagogų ir švietimo kultūros centras;

Klaipėdos Jaunimo biblioteka;

Šilalės rajono Kaltinėnų Aleksandro Stulginskio gimnazija.

Projekto koordinatoriai

Klaipėdos „Aukuro“ gimnazijos direktorė Lygija Virkšienė,

Klaipėdos „Aukuro“ gimnazijos lietuvių kalbos mokytoja ekspertė Ramunė Galdikienė,

Klaipėdos „Aukuro“ gimnazijos lietuvių kalbos mokytoja ekspertė Laima Kaupienė,

Šilalės raj. Kaltinėnų A. Stulginskio gimnazijos lietuvių kalbos mokytojas ekspertas Petras Gedvilas